آنحضرت ﷺ کے کچھ اونٹ ذی قروہ کی چراگاہ میں چرتے تھے ، ان کو بنو غطفان ہنکا کر لے گئے ، سلمہ بن اکوع طلوع فجر کے قبل گھر سے نکلے ، تو عبد الرحمن بن عوف رضی اللہ عنہ کے غلام نے ان سے کہا کہ آنحضرت صلی اللہ علیہ وسلم کے اونٹ لٹ گئے ، پوچھا کس نے لوٹا ، کہا بنو غطفان نے ، یہ سن کر آپ نے اس زور کا نعرہ لگایا کہ مدینہ کے اس سرے سے اس سرے تک آواز گونج گئی اور تن تنہا ڈاکؤوں کے تعاقب میں نکل کھڑے ہوئے وہ پانی تلاش کر رہے تھے کہ سلمہ پہنچ گئے ، یہ پیادہ تھے اور یہ بہت تیز دوڑتے تھے , ان کے بارے میں مشہور تھا کہ دوڑتے گھوڑے کو یہ پکڑ لیتے تھے لیکن گھوڑا ان کو نہیں پکڑ سکتا تھا , انھوں نے تاک تاک کر تیر برسانا شروع کر دیے ، تیر برساتے جاتے تھے اور یہ رجز پڑھتے جاتے تھے ۔
Entity: مدینہ — Type: /location/city, /location